En kvinde slog så hårdt fra sig, at en røver måtte opgive voldtægtsforsøg.

En kvinde blev i nat udsat for overfald og forsøgt voldtaget på Solbakkevej i Frederikshavn. - Klokken 02.26 bliver hun overfaldet og hevet i bagfra. Hendes taske bliver hevet fra hende og hendes jakke bliver revet i stykker, inden hun blev presset op mod en væg, fortæller Per Jørgensen, vagtchef hos Nordjyllands Politi. Kvinden gør dog modstand. - Hun slår så meget fra sig, at manden til sidst stikker af, siger vagtchefen. Politiet betragter sagen som både et overfald og et forsøg på voldtægt. Overfaldsmanden beskrives som mørk i huden 25-30 år Iført en blå hættetrøje Mørke bukser Røde sko med hvide snørebånd